BECKWITH] TEXT AND TRANSLATION Berl 
“Auhea oukou, mai walaau oukou iloko o kuu wa hiamoe, mai 
hamumumzu, a ina e walaau, he alii aimoku, e pau kona aimoku ana; 
ina he alii aiahupuaa, e pau ia; a ina he konohiki, a lopa paha ka 
mea nana i hahai kuu olelo paa, alaila, o ka make ka uku.” 
Oia iho la ka olelo paa a ke Alii, no ka mea, ua makemake loa ke 
Alii e loaa ia ia ka hiamoe loihi i kumu e launa hou ai laua ma ka 
raoeuhane me Laieikawai. 
A pau ka ke Alii olelo ana no keia mau mea, hoomaka hou oia e 
hiamoe, aole nae 1 loaa ia ia ka hiamoe a hiki i ka napoo ana o 
ka la. 
Iloko o keia hana a ke Alii, aole nae oia i hai aku i keia mea ana 
e ike nei ma ka moeuhane, ua huna loa ke Alii i kona hoa kuka mau, 
manao la hoi oia, aia a loaa hou aku, alaila hai aku i kona hoa 
Kuhina Nui. 
A no ka makemake loa o ke Alii e loaa mau ia ia ka moeuhane mau 
no Laieikawai, kauoha ae la oia 1 kona Kuhina Nui e mama i awa. 
A nolaila, hoolale koke ae Ja ke Kuhina i na mea mama awa o ke 
Alii e mama i ka awa, a makaukau ko ke Alii makemake, a laweia mai 
la, inu iho la ke Alii me kona Kuhina, a oki mai Ja ka ona a ka awa. 
Kau koke mai la nae iluna o ke Alii ka halialia aloha o Laieikawai, 
me he mea ala ua launa kino mamua. Alaila, hapai ae la ia 1 wahi 
olelo ma ke mele penei: 
“Kau mai ana i o’u nei 
Ka halialia nae lehua o Puna, 
I lawea mai e ka lau makani, 
Eka ahe makani puulena o ka lua, 
Hia—moe ole loko i ka minamina, 
I ka makemake—e.” 
T aku Ja ke Kuhina o ke Alii, mahope iho o ka pau ana o ke mele 
ana, “ He mea kupanaha, aole hoi au wahine a kaua e noho nei, 
alka, iloko o kau mele e heluhelu nei, me he wahine la kau.” 
I mai la ke Alii, “ Ua oki na olelo a kaua, no ka mea, ke oki mai 
nei ka ona o ka awa ia’u.” Iloko oia manawa, haule aku la ke Alit 
i ka hiamoe nui, o ke oki no ia, no ka mea, ua poina loa ka hiamoe 
o ke Alii, ua ike ole ke Alii i kana mea e manao ai. 
Hookahi po, hookahi a0 o ka moe ana mama ka ona awa o ke 
Ali. Olelo aku la ke Alii i kona hoa kuka, “Ma keia ona awa o 
kaua, aole 1 waiwai 1ki.” 
IT mai la kona hoa kuka, “ Pehea la ka hoi ka waiwai o ka ona 
awa? Kainoa o ka ona no kona waiwai, o ka mahuna alua.” 
I mai la ke Alii, “Aole hoi paha oia, o ka ike aku ka hoi paha la 
ia Laieikawai, alaila waiwai ka ona ana o ka awa.” 
Mahope iho oia manawa, hoomau aku la ke Alii i ka inu awa a 
hala na Ja he nui, ua like paha me hookahi makahiki, aole nae ke 
Alii i ike 1 ka waiwai oia hana ana, nolaila, hoopau iho la ke Alii 
ia hana. 
